Lisina (jezero)

Lisina je veštačka akumulacija na reci Lisini, između Bosilegrada i Božice, sagrađena kao sekundarna akumulacija Vlasinskog jezera, odakle se ono dopunjuje vodom. Izgrađena je 1978. godine kao pumpno-akumulaciono postrojenje. Iz jezera Lisina se dvema pumpama, kapaciteta 15 kubika vode u sekundi, izbacuje voda na visinu od 340 m iznad Vlasinskog jezera, odakle se sistemom odvodnih kanala dovodi u kanal "Božica", a odatle u jezero. Kanal Božica ima dva tunela ukupne dužine šest kilometara, a sam je dug 25 km. Njegovo slivno područje obuhvata 64 kvadratna kilometra. Iz „Lisine“ se godišnje u Vlasinsko jezero upumpa 74,7 miliona kubika vode. Povezano Vlasinsko jezero Hidroenergetski sistem Vlasina Literatura Mala enciklopedija Prosveta, Treće izdanje (1985); Beograd: „Prosveta“; ISBN 86-07-00001-2 Jovan Đ. Marković (1990): Enciklopedijski geografski leksikon Jugoslavije Sarajevo: „Svjetlost“; ISBN 86-01-02651-6